open-index/open-wikipedia-markdown huggingface dataset:
Belfast, Mpumalanga

**Belfast** (nuwe naam: **Emakhazeni**) is 'n dorp in Mpumalanga, Suid-Afrika. Die dorp is ook bekend as een van die koudste nedersettings in Suid-Afrika omrede dit op 1&nbsp;873&nbsp;m bo seevlak op die Drakensbergse platorand geleë is. Belfast dien sedert 2010 as administratiewe setel vir die Emakhazeni Plaaslike Munisipaliteit. Die amptelike dorpsnaam is eweneens gewysig tot eMakhazeni.

## Geskiedenis 
Die dorp is op 30 Junie 1890 gestig op die plaas Tweefontein – volgens oorlewering deur Richard Charles O'Neill, 'n boorling van Belfast in Noord-Ierland. Sommige bronne verwys na sy plaas wat hy *Belfast* genoem het en waarop die nedersetting ontstaan het.

## Distrik 
Die munisipale gebied is 4&nbsp;736&nbsp;km2 groot. Bees-, suiwel- en skaapboerdery is van die belangrikste ekonomiese aktiwiteite in die distrik.

## Sien ook 
* Gereformeerde kerk Belfast
* NG gemeente Belfast
* Lys van dorpe in Suid-Afrika

## Bron 
* Op Pad in Suid-Afrika. B.P.J. Erasmus. 1995. 

## Verwysings 
## Eksterne skakels
Noord-Afrika

duimnael|250px|Noord-Afrika

**Noord-Afrika** of **Noordelike Afrika** is die noordelike gedeelte van die kontinent van Afrika. Die gebied sluit die lande Algerië, Egipte, Libië, Marokko, Soedan, Suid-Soedan, Tunisië, Wes-Sahara en dikwels ook Mali, Mauritanië, Niger en Tsjad in. Die belangrikste inheemse taal is Arabies en die religie is die Islam.

Die presiese gebied word nie altyd presies dieselfde afgebaken nie.
.jm

100px|regs|

**.jm** is die Internettopvlakdomein vir Jamaika.

## Sien ook 
* Lys van Internettopvlakdomeine

## Eksterne skakels 
* IANA se whois-inligting vir .jm
Beleg van Leningrad

Die term **Beleg van Leningrad** (Russies блокада Ленинграда) verwys na die beleg van die tweede grootste stad van die Sowjetunie, die huidige Sint Petersburg, deur die Duitse weermag en Finse troepe gedurende die Tweede Wêreldoorlog. Die beleg het op 8 September 1941 begin, toe 2,5 miljoen inwoners (onder wie 400&nbsp;000 kinders) sonder kos- en brandstofvoorrade in die stad vasgevang was, en het voortgeduur tot 27 Januarie 1944.

Volgens beramings het meer as 1,1 miljoen Leningraders van honger en koue gesterf.

Die beleg was nie daarop gemik om die stad in te neem nie, maar om sy bevolking stelselmatig van honger te laat sterf. Dit word by die afskuwelikste oorlogsmisdade gereken wat deur die Duitse weermag tydens die oorlog teen die Sowjetunie gepleeg is.

## Militêre en politieke agtergrond 
Die inname van Leningrad was een van drie strategiese doelwitte van die Duitse *Operasie Barbarossa*, die kodewoord vir die aanval op Sowjet-Rusland, en die militêre hoofdoelwit van die Duitse *Heeresgruppe Nord* ("Leërgroep Noord"). Hierdie strategie is aangemoedig deur Leningrad se politieke status as voormalige hoofstad van Rusland en as simboliese hoofstad van die Russiese Rewolusie in 1917, sy militêre betekenis as een van die hoofbasisse van die Sowjet-Russiese Oosseevloot en sy belangrikheid as nywerheidstad wat 'n groot aantal wapenfabrieke gehuisves het. In 1939 het Leningrad elf persent van die Sowjetunie se nywerheidsproduksie opgelewer.

Volgens berigte was Adolf Hitler so hoopvol dat die inname van Leningrad binne kort tyd sou slaag dat hy die uitnodigings vir die seëviering, wat in die Leningradse Hotel Astoria sou plaasvind, vooraf laat druk het. Die Duitsers het egter nog geen planne vir Leningrad se uiteindelike lot gesmee nie - daar was voorstelle om die stad tot *Adolfsburg* te hernoem en dit - volgens die sogenaamde *Generalplan Ost* - tot hoofstad van die Duitse Ryk se nuwe provinsie Ingermanland te maak. Ander planne het voorsiening vir die stad se uitwissing en die aftreding van groot gebiede noord van die Newa-rivier aan Finland gemaak.

## Syfers 
Die stad moes 'n hoë prys betaal vir die behoud daarvan. Onder 'n paar syfers:

• 150 000 km leefruimte is deur die Duitsers vernietig. 

• 716 000 mense het haweloos geword.
* Lidija Ginzburg: *Omsingeld; notities van een overlevende*, Pegasus, Amsterdam, 1988
* Anna Reid: *Leningrad. De tragedie van een belegerde stad, 1941-1944*, 2011, (*Leningrad : tragedy of a city under siege, 1941-44*), Nederlandse weergawe, Ambo, 2011
* Lena Moechina: ''Lena's dagboek*, Artemis & co, 2013.
* Ales Adamovitsj: *Leningrad - belegerde stad - 1941-1944'', Agora, 2008

## Verwysings
St. James Kerk, Kaapstad

Die **St. James Kerk** in Kaapstad, Suid-Afrika, is ’n groot kerk wat in 1900 gebou is.  Dit staan ook as die **St. James Church, Kenilworth**, bekend.

Dit was die ligging van die St. James-bloedbad op Sondag, 25 Julie 1993 waartydens vier gewapende APLA-lede 'n aanval tydens die erediens geloods het. Elf kerkgangers is in die slagting gedood en 58 is gewond.

## Verwysings
Deense Kerk in Suid-Sleeswyk

duimnael|regs|Die Kerk van die Heilige Gees in Flensburg is die Deense hoofkerk in Suid-Sleeswyk
Die ** Deense Kerk van Suid-Sleeswyk ** (Deens: *Dansk Kirke i Sydslesvig*) is ’n Protestantse kerk in Suid-Sleeswyk, 'n streek in  die Noord-Duitse deelstaat Sleeswyk-Holstein. Die kerk het 22 gemeentes met 21 priesters. Die hoofkerk is die Kerk van die Heilige Gees in Flensburg (Deens: * Flensborg *).

Die Deense Kerk van Suid-Sleeswyk werk vanaf ’n Evangelies-Lutherse grondslag en in samewerking met die Deense Uitlandskerk, wat is verbonde aan die Deense Volkskerk in Denemarke.
Vroue-ordinasie word toegelaat.

## Verwysings 
## Eksterne skakels 
* Deense Kerk in Suid-Sleeswyk (Deens)
* Deense Uitlandskerk (Deens)
Deense Seemans- en Uitlandskerk

Die **Deense Seemans- en Uitlandskerk** (Deens: *Danske Sømands- og Udlandskirker*) is ’n Protestante kerk. Dit is op 1 Januarie 2004 in die lewe geroep deur ’n samesmelting van die *Deense Uitlandskerk* en die *Deense Seemanskerk* by buitelandse hawens. Dit is gestig om Dene te help wat in die buiteland rondreis, veral seelui en trekarbeiders.

Daar is 53 Deense seemans- en uitlands kerke dwarsoor die wêreld. Etlike kerke is werksaam op ’n Skandinawiese basis met Sweedse en Noorse kerke. Die Deense Kerk in Suidelike Sleeswyk behoort ook aan hierdie kerk.

Die Deense Seemans- en Uitlandskerk werk vanaf ’n Evangelies-Lutherse grondslag en in samewerking met die Deense Volkskerk in Denemarke.

## Buitelandse Deense kerke 
### Europa
* Algeciras, 
* Berlyn, 
* Brussel, 
* Fuengirola, 
* Genève,  
* Gotenburg, 
* Hamburg, 
* Hull, 
* Jerusalem, 
* Londen, 
* Luxemburg, 
* Parys, 
* Rotterdam,  
* Costa del Sol, 

### Amerikas 
* Buenos Aires, 
* Calgary, 
* Edmonton, 
* Grimsby, 
* New York, 
* Necochea, 
* Surrey, 
* Tandil, 
* Tres Arroyos, 
* Toronto, 
* Vancouver 

### Asië, Australië en Nieu-Seeland 
* Dunedin, 
* Hong Kong 
* Pelepas 
* Singapoer,  
* Sydney, 
* 1910’s-1950’s n.C.  (Lüshun Lutherse Kerk, Daliaanse Lutherse Kerk, ens.)

## Eksterne skakels 
*Die kerk se tuisblad
Vryheidsparty (Denemarke)

Die **Vryheidsparty** (Deens: *Frihedspartiet*, FP) is ’n Deense  Christen-demokratiese politieke party.

Die party is op 7 Julie 2007 deur Ruth Evensen gestig, wat vroeër ’n pastoor van die *Faderhuset* evangeliese sekte was, Eivind Fønss en Agner Dalgaard. Hul hoofkwartier is in 8 Jernbanevej 4230 Skælskor gestasioneer.

Een van die party se kernbeleide is die teenkanting van vrye aborsies. Dit is trouens dieselfde dag in die lewe geroep toe die Christen-Demokrate aangekondig het dat hul nie meer vrye aborsie teenstaan nie.

## Verwysings
Lys van Deense kerkministers

Hier volg ’n **Lys van Deense Kerkministers** sedertdien die Staatsdepartement van Kerksake in 1916 gestig is.

## Lys van Kerkministers (1916-hede) 
## Verwysings 
*Tidligere kirkeministre . Ministerie van Kerksake van Denemarke .
Klade

duimnael|350px|’n Klade bevat alle afstammelinge van ’n gemeenskaplike voorsaat asook die voorsaat self.

’n **Klade** (van die Griekse woord κλάδος *klados*, "tak") is ’n term uit die kladistiek (’n wetenskaplike stelsel vir die indeling van biologiese organismes). ’n Ander naam vir ’n klade is **monofiletiese groep**.

’n Klade is ’n skematiese voorstelling van ’n groep organismes wat alle individue insluit wat afstam van ’n bepaalde gemeenskaplike voorsaat, plus die voorsaat self. Dit kan op verskeie maniere gedefinieer word, afhangende van die wyse waarop die voorsaat-soort aangewys word.

’n Klade kan ook beskou word as ’n wetenskaplike hipotese oor die ewolusionêre verhouding tussen die organismes wat in die analise teenwoordig is. Hierdie hipotese spruit uit ’n sekere datastel van die kenmerke van die organismes wat ontleed word. Die hipotese word getoets deur ’n volgende, verkieslik meer akkurate, datastel wat ’n heel ander verdeling in klades (’n kladogram) kan oplewer. ’n Klade moet eintlik altyd vergesel word van ’n vermelding van die datastel waarop dit gebaseer is. Dit is nie uitsonderlik dat ’n organisme in een analise volgens datastel 1 in klade A geklassifiseer word, terwyl dit in ’n ander analise volgens datastel 2 in klade B val nie.

In die praktyk word dikwels verskeie analises gekombineer en slegs as ’n klade robuust is (deur opgawes in verskeie analises) word hulle as geloofwaardig beskou.

’n Klade moet onderskei word van ’n takson, die tradisionele taksonomiese groepe wat gebruik word vir ’n wetenskaplike klassifikasie. Die meeste taksa wat deesdae gedefinieer word, is egter feitlik identies aan ’n bepaalde klade. Daar is ’n plan vir die stigting van ’n amptelike liggaam wat deur middel van die sogenaamde Phylo Code ’n prioriteitsregistrasie moontlik sal maak van name en definisies van klades. Die bedoeling is dat hierdie Phylo Code sal toelaat dat ’n klade op verskillende maniere gedefinieer kan word.

## Sien ook 
* Kladistiek
Ezinqoleni Plaaslike Munisipaliteit

Die **Ezinqoleni Plaaslike Munisipaliteit** (ook bekend as **Ezingoleni**) is 'n voormalige plaaslike munisipaliteit in die Ugu-distriksmunisipaliteit in KwaZulu-Natal, Suid-Afrika. Dit het in Augustus 2016 met die Hibiscuskus Plaaslike Munisipaliteit saaamgesmelt om die Ray Nkonyeni Plaaslike Munisipaliteit te vorm.
Shenzhoupterus chaoyangensis

***Shenzhoupterus chaoyangensis*** was 'n pterosouriër wat tydens die Vroeë Kryt-periode in die gebied van die huidige Volksrepubliek China geleef het.

Die spesie is in 2008 deur Lü, Unwin en Zhang beskryf op grond van 'n volledige fossiel uit die Jiufotang-formasie (vroeë Aptium, ongeveer 120&nbsp;miljoen jaar gelede) in die provinsie Liaoning. Die genusnaam verbind 'n ou naam vir China, 神州 of *Shenzhou*, "die Goddelike land", met die Griekse *pteron*, "vlerk", wat baie in pterosouriërname gebruik word. Die spesienaam verwys na die Sjinese distrik Tsjaojang, waar die fossiel gevind is.

Die holotipe, **HGM 41HIII-305A** (in die Henan-geologiemuseum in Zhengzhou), bestaan uit 'n enkele plaat, wat baie goed bewaar is, van 'n ongeskonde geraamte insluitende die skedel. Die geheel rus op sy kant wat tot gevolg gehad het dat vlerke, rompdele en pote deurmekaar lê. Die beendere is baie platgedruk.

*Shenzoupterus* het 'n vlerkspan van 140&nbsp;cm gehad en was tandloos. Die skedel was relatief groot, 225&nbsp;mm en langer as die hele werwelkolom, en het 'n groot en hoë fenestra nasoantorbitalis (opening vir die oogbank), wat van die punt van die snawel deurloop tot aan die eweneens hoë plato; tesame vorm hulle 'n bol en hoë kamvormige struktuur op die kop wat in 'n skerp punt eindig. Die snawel was redelik kort en spits. Die oogkaste was klein en redelik laag geleë. Die nekwerwels was saam langer as die romp. Die rugwerwels was nie vergroei in 'n notarium nie. Die vlerkvingers was kort. Die pote was 32&nbsp;cm lank. Die vergroeiing van die bene dui op 'n taamlik jong, maar nie meer vinnig groeiende eksemplaar.

*Senzhoupterus* is na 'n ontleding deur die beskrywers geplaas in 'n nuwe klade, Chaoyangopteridae, saam met *Chaoyangopterus*, *Jidapterus*, *Eoazhdarcho* en *Eopteranodon*.

## Verdere leesstof 
* Junchang Lü, David M. Unwin, Li Xu en Xingliao Zhang, 2008, "A new azhdarchoid pterosaurs from the Lower Cretaceous of China and its implications for pterosaurs Phylogeny and evolution",* Naturwissenschaften*, **95**: 891-897 / DOI : 10.1007/s00114-008-0397-5
.pa

100px|regs|

**.pa** is die Internettopvlakdomein vir Panama.

## Sien ook 
* Lys van Internettopvlakdomeine

## Eksterne skakels 
* IANA se whois-inligting vir .pa
Indre Mission

duimnael|250px|Indre Mission se sendinghuis Bethesda in Kopenhagen.

Die **Kerklike Vereniging vir die Binnesending in Denemarke** (Deens: *Kirkelig Forening for den Indre Mission i Danmark*, ingekort tot **Indre Mission**) is ’n konserwatiewe Lutherse Christelike organisasie in Denemarke. Dit is die grootste herlewingsbeweging binne die Deense Volkskerk. Ongeag sy naam, is die lede van die *Indre Mission* nie afsonderlik van ander gemeentes nie. Pleks daarvan dien die liggaam eerder as grondslag om gemeentelike aktiwiteite te ondersteun.

## Geskiedenis 
Die beweging is op 13 September 1861 in die Stenlille-dorpie op Seeland gestig. Die naam *Indre Mission* het betrekking op plaaslike sendingwerk, wat m.a.w. op gekerstende mense van toepassing is, anders as die vele organisasies wat in die buiteland en die heidene bedien.

*Indre Mission* het ’n invloed gehad op drankbestryding, verskeie gesamentlike inisiatiewe binne landelike gemeenskappe en andersins ook die pogings om die 19de eeuse volk te beskaaf. Baie van die armes kon deur hierdie beweging ’n gemeenskap vind waar hul op gelyke voet met die meer welgesteldes kon verkeer. Dit is bewerkstellig deur die klem van  die verskeidenheid groepsaktiwiteite op Christelike gemeenskaplikheid te plaas. Daar word beweer dat hierdie beweging, as liggaam binne die Deense Volkskerk, die uitstroming van lidmate na charismatiese vrykerke en sektes gestuit het.  In Denemarke was die hoeveelheid lidmate van vrykerke en sektes nooit so talryk soos in ander lande, soos byvoorbeeld Swede, nie.

Die stigtersgesin van die LEGO-maatskappy, sowel as baie van die werknemers wat in die Sentraal-Jutlandse dorpie Billund gebly het, was aanhangers van die *Indre Mission*-beweging. In 1952 het die maatskappy ’n kruis gemaak wat in die donker kan gloei, wat een van sy enigste bekende godsdienskunswerke is.

## Eietydse beweging 
’n Aansienlike getal volgelinge kan as Bybelfundamentaliste omskryf word. Daar word klem gelê op die Lutherse leerstellings en kan daarom nie as ’n ekumeniese beweging beskou word nie, hoewel dit ’n wyse is om versplintering van die gemeente te voorkom. Oor die afgelope paar jaar is minder eenvormige doktrines deurgevoer. Die tradisionele dogmas was gekant teen drankgebruik, dans, kaartspel, vloek en werk op Sondae.

*Indre Mission* het tradisioneel sy vesting in die landelike Wes-Jutland gehad, maar baie gemeenskappe dwarsoor Denemarke, onder andere Haslev op Seeland en dié van ander dorpe, het ook aanklank by die beweging gevind.  *Indre Mission* was dwarsoor Denemarke eens 1 000 sendinghuise sterk, maar het egter tot 400 gekwyn wat vandag nog in gebruik is.  Hierdie sendinghuise word gebruik vir Sondagskool, gebed, asook geestelike en herlewinglesings.  Vandag is die hoofkwartier in Fredericia geleë.

## Eksterne skakels 
* Webwerf in Engels 
* Indre Mission-Kruis
Terreur

[duimnael|Slagoffers van "Rooi Terreur" in die [Krim, 1918]]

**Terreur**'' (van Frans' 'terreur' ', van Latyn' 'terreur' '' groot vrees ', "om bang te wees" 

, specifically page 9
Koninklike Lyfwagte (Denemarke)

links|250px|duimnael|Koninklike Lyfwag in Kopenhagen
**Die Koninklike Lyfwagte** (*Den Kongelige Livgarde*) is ’n  leërregiment van die Deense Weermag wat in 1658 deur Koning Frederik III op die been gebring is. 
Dit verrig twee take: eerstens dien dit as ’n frontlinie-gevegseenheid en tweedens as ’n wag/seremoniële eenheid vir die Deense monargie. Die Koninklike Lyfwagte bied beskerming as wagte by die Amalienborgpaleis, Kastellet (’n deel van die ou verskansing van Kopenhagen), Rosenborgkasteel/garnisoen van die Lyfwagte in Kopenhagen en die garnisoen in Høvelte. By geleentheid sal daar ook wag gehou word by Frederiksborg-paleis, Marselisborgpaleis, Gråstenpaleis, Christiansborgpaleis en ander plekke binne die Deense koninkryk. 
Die uniform wat die Koninklike Lyfwagte dra terwyl hulle in diens is, is donkerblou. Die volle mondering stem baie ooreen met dié van die Lyfwag te Voet-regimente van die Britse Weermag: ’n skarlakenrooi soldatebaadjie, blou broek en ’n beervelhooftooisel  met die regiment se baretkenteken op (die son en Koninklike Wapenskild), saam met die simboliese infanteriesabel, wat deel is van die buit uit die Eerste Sleeswykoorlog (1848-1850) en oorspronklik ’n Franse infanteriesabel was.
Gedurende sy diens in die Deense Koninklike Lyfwagte het Kroonprins Frederik ’n Sersantrang beklee.

## Eksterne skakels 
*Amptelike webruimte 
*Den Kongelige Livgardes Musikkorps
Skynwerklikheid

[duimnael|250px|[Verenigde State|Amerikaanse Vloot-valskermspringer oefen met ’n skynwerklikheidskopstuk.]]
**Skynwerklikheid** (maar ook **virtuele werklikheid** of **virtuele realiteit** (VR)) verwys na die kunsmatige driedimensionele wêreld wat deur ’n rekenaar geskep word, wat op so ’n wyse voorgestel word dat dit lyk (en soms voel) asof dit in die werklikheid bestaan. Die meeste skynwerklikheidsomgewings word vernaamlik visueel voorgestel, hetsy deur ’n rekenaarskerm of deur spesiale kopstuk wat deur miniatuurskerms ’n stereosig skep. Party VR-omgewings gaan ook gepaard met klank. Sou ’n persoon die kopstuk dra en rondbeweeg, beweeg die skynwêreld saam met hom. ’n Datahandskoen stel die gebruiker ook in staat om byvoorbeeld niebestaande “werktuie” te beheer, deure oop te maak ens. Dit word onder meer by die opleiding van vlieëniers of valskermspringers gebruik.

Die mark van AR / VR het reeds 'n miljard dollarmark oorgesteek en sal na verwagting binne 'n paar jaar tot meer as 'n $ 120 miljard groei.

## Sien ook 
* Google Daydream
* Metaheelal
* Oculus Rift
* Virtuele wêreld

## Verwysings
Ek lief jou

***Ek lief jou*** is 'n Afrikaanse rolprent wat op 3 Junie 2011 in teaters dwarsoor Suid-Afrika begin draai het. Groot dele van die dialoog is ook in Nederlands en Engels en die rolprent is van Engelse onderskrifte voorsien. Die rolprent is op Naboomspruit, Krugersdorp, die O.R. Tambo Internasionale Lughawe en in België geskiet. Die ouderdomsperk is 10 jaar.

## Genre 
Die rolprent is 'n romantiese komedie. Anders as verwag is dit nie 'n musiekblyspele nie, en daar word glad nie so baie in die fliek gesing nie.

## Hoofrolspelers 
* Kurt Darren as Dirk de Jong
* Ilse De Vis as Anna de Clerck, 'n Belgiese aktrise
* Christina Storm as Lisa Snyders
* Jenny Louw
* Kevin Leo
* André Frauenstein as Dirk se halfbroer Danie
* Gerrie Pretorius as Neels
en andere.

## Storielyn 
Sanger Dirk de Jong is op soek na die perfekte meisie om in 'n nuwe video te verskyn. Intussen is 'n Belgiese joernalis besig om die gebeure te rapporteer. Teen die einde vind hulle mekaar en Dirk "ontsnap" uit sy stormagtige verhouding.

## Sien ook 
* Lys van Afrikaanse rolprente

## Verwysings
Frischgewaagd

**Frischgewaagd** is 'n nedersetting in Noordwes aan die R565 tussen Rustenburg, Ledig en die Pilanesberg Natuurreservaat. 
Die Frischgewaagd-Ledig-gebied is bekend vir sy platinummyne.

Frischgewaagd was op 16 Junie 2011 in die nuus gewees nadat die DA-leier Helen Zille hier Jeugdag gevier het. In die munisipale verkiesings van Mei 2011 was Frischgewaagd die eerste wyk sonder enige kiesers van minderheidgroepe wat 'n DA-meerderheid opgelewer het. Die DA het 1006 stemme verower, die ANC 960.

## Sien ook 
* Lys van dorpe in Suid-Afrika

## Verwysings
Frontignan

**Frontignan** (Oksitaans *Frontinhan* ) is 'n stad in die suide van Frankryk geleë in die département Hérault en die gewes (Frans: *région*) Languedoc-Roussillon.

Die inwoners van die stad staan in Frans as *les Frontignanais* bekend.
Pyrénées-Orientales

duimnael|links|Sardane is van die plaaslike inwoners

**Pyrénées-Orientales** (Katalaans: *Pirineus Orientals*) is 'n Franse département (66) van die gewes Oksitanië. Die *département* is in die suide van Frankryk geleë en die hoofstad is Perpignan. 

## Geografie 
links|duimnael|Die Themis-sonkragtoring
Pyrénées-Orientales het 'n oppervlak van 4&nbsp;115&nbsp;km2 en 'n bevolking van 481&nbsp;000, waarvan 'n kwart in die hoofstad, Perpignan, woon. Ander dorpe met meer as 10&nbsp;000 inwoners is Canet-en-Roussillon, Saint-Estève, Saint-Cyprien en Argelès-sur-Mer. Kleiner dorpe is Cabestany, Saint-Laurent-de-la-Salanque, Rivesaltes, Céret, Elne, Pia, Thuir, Bompas, Le Soler, Prades en Toulouges, elk met 6–10&nbsp;000 inwoners.

Die Têtrivier is die grootste rivier wat deur Pyrénées-Orientales vloei, en mond uit in die Middellandse See.

## Verwysings 
## Eksterne skakels
.mt

100px|regs|

**.mt** is die Internettopvlakdomein vir Malta.

## Sien ook 
* Lys van Internettopvlakdomeine

## Eksterne skakels 
* IANA se whois-inligting vir .mt
Universiteit van Concepción

Die **Universiteit van Concepción** (Spaans: *Universidad de Concepción - UdeC*) is 'n openbare universiteit in die stad Concepción in Chili.

## Geskiedenis 
Hierdie universiteit is op 1919 gestig te danke van die inisiatief van 'n paar intellektuele in die gebied.

## Eksterne skakels 
* Die universiteit se webwerf
Jane Furse

**Jane Furse** is 'n landelike dorp in die Limpopoprovinsie, Suid-Afrika. Die dorp is die setel van die Makhuduthamaga Plaaslike Munisipaliteit, wat in die Sekhukhune-distriksmunisipaliteit geleë is.

## Sien ook 
* Lys van dorpe in Suid-Afrika

## Verwysings
Universiteit van die Bio-Bio

Die **Universiteit van die Bio-Bio** (Spaans: *Universidad del Bío-Bío - UBB*) is 'n openbare universiteit in die stad Concepción in Chili.

## Geskiedenis 
Hierdie universiteit is in 1988 gestig, te danke aan die versmelting van sommige instellings in die gebied.

## Fakulteite 
* Fakulteit Besigheidstudies
* Fakulteit van die argitektuur, ontwerp en konstruksie 
* Fakulteit Wetenskappe 
* Fakulteit Ingenieurswese 
* Fakulteit van Onderwys en Geesteswetenskappe 
* Fakulteit Gesondheidswetenskappe en Voedsel 

## Eksterne skakels 
* Die universiteit se webwerf
Linköping

**Linköping** (Sweeds: [ˈlɪ̂nːˌɕøːpɪŋ], ) is 'n stad in Suid-Swede en die vyfde grootste in die land ná Stockholm, Gotenburg, Malmö en Uppsala met 'n oppervlakte van 1&nbsp;568,57 vierkante kilometer en 'n bevolking van 167&nbsp;404 (2023). Linköping dien as die administratiewe hoofstad van die gelyknamige munisipaliteit (Sweeds: *kommun*).

duimnael|links|Die domkerk van Linköping
Linköping is glo genoem na die *Lionga ting*, die belangrikste vergaderplek in Östergötland, terwyl die agtervoegsel *köping* na 'n markstad verwys. Ander Sweedse stede met 'n soortgelyke naam sluit in Jönköping, Norrköping ("noordelike markstad"), Nyköping en Söderköping ("suidelike markstad"). Die nabygeleë klooster Vreta is in 1128 gestig en die oudste dele van die domkerk van Linköping dateer ook uit dié tydperk.

Op 25 September 1598 is by die brug oor die Stångån (die hoofbrug in Linköping) die Rooms-Katolieke koning Sigismund III Wasa deur sy oom Karel van Södermanland verslaan, waarmee die kortstondige Pools-Sweedse unie beëindig is. Vervolgens is op 20 Maart 1600 vyf koninklike raadslede tydens die "bloedbad van Linköping" op die markplein tereggestel. Die slag was die begin van 'n oorlog tussen Swede en Pole wat tot in 1629 gewoed het.

## Verwysings 
## Eksterne skakels 
*  
*  Amptelike webwerf
*
GAIS

**Göteborgs Atlet- och Idrottssällskap** (Gotenburgse atletiek- en sportvereniging) is 'n Sweedse sokkerklub wat in die Allsvenskan (Swede se hoogste sokkerliga) speel. *GAIS* speel hul wedstryde in die Gamla Ullevi (net vir groot wedstryde speel hulle in Nya Ullevi, wat 40&nbsp;000 sitplekke het). In Gotenburg het GAIS kompetisie van sokkerspanne IFK Göteborg en Örgryte IS.

## Erelys 
* **Sweedse kampioen (4)**
: (1918/19, 1921/22, 1930/31, 1953/54)
* **Allsvenskan (2)***
: (1924/25, 1926/27)
* **Svenska-beker (1)**
: (1942)
: (naaswenner (1): 1987)
* **Intertoto-beker (1)**
: (1990)

(* tussen 1925 en 1930 was die kampioen van die Allsvenskan nie die nasionale kampioen nie).
Zack du Plessis

**Zack du Plessis** (* 28 November 1949 – † 15 Junie 2011) was 'n Afrikaanse akteur, aanbieder, grapmaker, storieverteller en rolprentvervaardiger. Hy was veral bekend vir sy rolle in gewilde TV-programme soos *Vetkoekpaleis* en *Orkney Snork Nie*.

## Biografie 
Du Plessis het ’n dramagraad aan die Universiteit van Pretoria verwerf en by die destydse streekskunsteraad Truk gewerk. Met die koms van televisie in 1976 het hy homself hoofsaaklik op TV-werk toegespits. Hy het ook sy eie fliekmaatskappy gehad, wat onder meer die fliek Bosveldhotel (Die Moewie) en kinderprogramme vervaardig het.

Du Plessis was met die aktrise en TV-aanbieder, Magda van Biljon, getroud.

Hy is op 15 Junie 2011 by sy huis in sy slaap aan longkanker oorlede. Hy word oorleef deur sy vrou, seun (Wénèf) en dogter (Bernice du Toiten).

## TV-programme 
Van die TV-programme waarin hy verskyn het:
* , 2002
*  1997 (as Sersant Kriek)
* Triptiek II, 1997 (as Laetitia se buurman)
*  as *Frikadel* of *Oom Vetkoek* (1996)
* Torings, 1994 (as Zack du Plessis)
* , 1990 (as Bossie Bosman)
* , 1989 (as Oom Buks Botha)
* Orkney Snork Nie as *Hendrik van Tonder* (1989)
* , 1988 (as Rugby kommentator)
* , 1987 (as Dr Jan Viljoen)
* , 1987 (as Dominee)
* , 1986 (as Sporie Struwig)
* Konflikhantering, 1986
* ..., 1986 (Hors)
* , 1984 (as Doep)
* Koöperasiestories as *Soon Pieterse* (1983-1985)
* Roep van die Visarend, 1982 (as Boel Bredenkamp)
* Harmonie, 1982 (as Frik Vermeulen)
* Maak 'n Las (as gaskunstenaar en aanbieder)
* , 1979
* TJ 7, 1978 (as Zak du Plessis)
* Net 'n bietjie liefde, 1977 (as Zach du Plessis)
* , 1976
* , 1976 (as Dirk)
en andere.

## Rolprente 
Van die rolprente waarin hy te siene was:
* Mr Bones, 2001 (as die boer)
* Orkney Snork Nie 2, 1992
* Orkney Snork Nie (Die Moewie), 1993IMDb
* Kaalgat tussen die Daisies, 1997
* Lipstiek Dipstiek, 1994 (as Frikkadel Fourie)
* Tough Luck, 1992
* Die Hartseerwals, 1985 (Sagrys van Deventer)
* Bosveldhotel, die moewie, 1985
* Gideon Scheepers, 1982 (as Luitenant Schalk Pypers)
* Gazette, 1981 (as Hofmeyer)
* Blink Stefaans, 1981 (JP De Villiers)
* Kiepie & Kandas, 1981 (Prof)
* Oom Kaspas en Nefie, 1980 (as Oom Kaspaas)
* Skelms, 1980 (as Generaal Hamilton Lurie)
* Die Eensame Vlug, 1979 (as Ghoofy)
*Pretoria O Pretoria!, 1979 (as Fourie)
* Weerskant die Nag, 1979 (as Sas Brink)
* The Fifth Season, 1978 (as Joe van Altena)
* Billy Boy (Thug)
* Sonja, 1978 (Dup du Pisanie)
* Diamant en die Dief, 1978 (as Vlok)
* Die Winter van 14 Julie, 1977 (Korporaal)
* Thaba, 1977 (as Bertus Grobbelaar)
* 'n Sondag in September, 1976 (as Polisie Sersant)
* Springbok, 1976 (as Nic)
* Die Rebel, 1976 (as Jan 'Boelie' Huysma
* Funny People, 1976 (Sekuriteitswag)
* Kiepie en Kandas (as die kwaai dosent op Tuks)
* Jakkalsdraai se mense, 1975 (as Cronjé)
* Liefste Veertjie, 1975 (as Biel Bruwer)
* Afspraak in die Kalahari, 1973 (as Andries du Toit)

## Verwysings 
## Eksterne skakels 
* 
* https://www.rooirose.co.za/die-lewe-na-zack/
Rio Grande do Norte

|-
| align=center colspan=2 | 200px|Map of Brazil highlighting the state
|-
|colspan="2" style="text-align:center;" | Ander Brasiliaanse state
|-
|-
| style="white-space: nowrap;" | **Hoofstad**
| style="white-space: nowrap;" | Natal
|-
| style="white-space: nowrap;" | **Grootste stad**
| style="white-space: nowrap;" | Natal
|-
| style="white-space: nowrap;" | **Oppervlakte**
| style="white-space: nowrap;" | 52&nbsp;796,791 vk km
|-
| style="white-space: nowrap;" | **Bevolking** &nbsp; - Totaal &nbsp; - Digtheid
| style="white-space: nowrap;" |  3&nbsp;168&nbsp;133 (2010) 60 inw./vk km
|-
| style="white-space: nowrap;" | **Goewerneur**
| style="white-space: nowrap;" | Rosalba Ciarlini
|-
| style="white-space: nowrap;" | **Demoniem**
| style="white-space: nowrap;" | *Potiguar*
|-
| style="white-space: nowrap;" | **MOI** (2005)
| style="white-space: nowrap;" | 0.738 – medium
|-
| style="white-space: nowrap;" | **Tydsone**
| style="white-space: nowrap;" | UTC-3  
|-
|**ISO 3166-2** || BR-RN
|}

**Rio Grande do Norte** (uitgespreek[ʁi.u ˈɡɾɐ̃d͡ʒi du ˈnɔʁt͡ʃi]) is 'n deelstaat in noordoostelike Brasilië. Die Hoofstad is Natal. Volgens die 2010-sensus het Rio Grande do Norte 'n bevolking van 3&nbsp;168&nbsp;133 gehad.

## Verwysings
Suwalszczyzna

**Suwalszczyzna**, Litaus *Suvalkų kraštas*, ook bekend as *Suwałkiland* of *Suwałki-gewes*, is 'n etnografiese en historiese streek rondom die stad Suwałki in die noord-ooste van Pole naby die grens met Litaue. Dit maak in administratiewe opsig deel uit van die Woiwodskap Podlachië.

Suwalszczyzna verskil nie net in etniese en godsdienstige opsig van ander Poolse streke - sy bevolking is 'n mengsel van Pole, Litauers en Russe (Ougelowiges) - nie, maar ook vanweë sy postglasiale landskapsvorme, sy geologiese besonderhede, sy klimaat en sy unieke flora en fauna.

## Geografie en klimaat 
duimnael|regs|Sononder oor die Wigry-meer
duimnael|regs|Die Hańcza-meer
Na die noorde van Suwalszczyzna word soms as die "Alaska van Pole" verwys. Sy natuurskoon met golwende plato's, heuwels, talle riviere en mere, diep ravyne en swerfstene maak van die gebied 'n gewilde toeristebestemming. Die landskap is oorspronklik deur 'n gletser gevorm wat Europa gedurende die laaste koueperiode bedek het - morenes, heuwelterrasse en saggies golwende heuwels getuig steeds van die streek se langdurige vergletsering.

Ook sommige van Suwalszczyzna se 160 mere met oppervlakke van meer as een hektaar het hul ontstaan aan die gletser se smeltwater te danke. Hulle word meestal deur hul wye, ovale vorm en hul vlak oewers met talle baaie gekenmerk. Na die groot aantal kleiner mere word vanweë hulle ronde vorm, klein dieptes en plantegroei as "oë" verwys. Hul dieper eweknieë word "ketels" genoem. Baie van die streek se mere word deur riviere en varswaterstrome met mekaar verbind.

Die klassieke postglasiale landskapsvorme maak deel uit van die Suwałki-natuurpark met 'n oppervlakte van 6&nbsp;284 hektaar wat in 1976 gestig is. Die Hańcza-meer (304 hektaar) aan sy westelike grens is met 108,5 meter die diepste in die hele Sentraal-Europese Vlakte. Opvallend is sy klipstrande (wat buite bergagtige streke uiters selde aangetref word), enkele skaaldierspesies wat gewoonlik net in Skandinawiese bergmere voorkom en sy hoë, steil oewers.

Suwalszczyzna se ruwe klimaat - met 'n jaarlikse gemiddeld van slegs 6&nbsp;°C is dit naas Pole se berggebiede een van die koelste geweste in die land - word in sy unieke boreale (noordelike) flora weerspieël wat in ander dele van Pole nie aangetref word nie. Die oorspronklike oerwoude in die noorde van die streek het egter lankal verdwyn en plek gemaak vir wye velde met talle kleiner bosse. Ook die plaaslike fauna word - naas spesies wat inheems aan Pole is - deur 'n aantal noordelike diere aangevul.

Nog 'n unieke trekpleister in Suwalszczyzna is die bergpiek Góra Cisowa ("Taxusboomberg") waarna soms as die "Foedjijama van Suwałki" verwys word - al kan dit nog ten opsigte van sy hoogte (258 meter) nog ten opsigte van sy grootte met die Japannese bergreus meeding nie. Dit is eerder sy buitengewone natuurskoon wat van dié bergpiek die simbool van Suwalszczyzna gemaak het. Góra Cisowa rys bo-oor die steil helling van die Szeszupa-riviervallei en bied 'n panoramiese uitsig oor die natuurpark. Opvallend is sy ongewoonlike vorm - dié van 'n gelykvormige keël - waarvoor daar tans nog geen wetenskaplike verklaring is nie.

## Verwysings
Ek joke net!

***Ek joke net!*** is 'n Suid-Afrikaanse rolprent wat op 24 Junie 2011 in teaters begin draai het. Die dialoog is in Afrikaans, Engels en Tswana. Die ouderdomsperk is 10 jaar (taal, geweld).

## Genre 
Die rolprent is 'n komedie, waar mense in komiese situasies geplaas en met versteekte kameras verfilm word.

## Hoofrolspelers 
* Andrew Thompson
* Christel van den Bergh
* Solomon Cupido
* Thokozani Ntuli
* Lelia Etsebeth
* Morné du Toit
* Richard Lukunku
* Bryan Hadwen 

## Sien ook 
* Lys van Afrikaanse rolprente

## Eksterne skakels 
* Die fliek se webtuiste 
* 
*
.sk

100px|regs|

**.sk** is die Internettopvlakdomein vir Slowakye.

## Sien ook 
* Lys van Internettopvlakdomeine

## Eksterne skakels 
* IANA se whois-inligting vir .sk
Kader Asmal

**Kader Asmal** (8 Oktober 1934 – 22 Junie 2011) was 'n Suid-Afrikaanse politikus en lewenslange lid van die African National Congress.

Asmal was 'n professor in menseregte aan die Universiteit van Wes-Kaapland, voorsitter van die raad van die Universiteit van die Noorde en vise-president van die *African Association of International Law*. Hy was 'n ere-lid van die *Royal College of Surgeons* in Ierland, het 'n doktorsgraad van ''Queen's Universiteit van Belfast'' (1996) ontvang en was 'n laureaat van die 2000 *Stockholm Water*-prys.

Hy is op 22 Junie 2011 aan 'n hartaanval oorlede. Hy word oorleef deur sy vrou, Louise Parkinson en twee seuns.

## Verwysings
Laureaat

[duimnael|regs|Laureaat koppe op munte, oud en modern: Bo: [Vespasian, as Caesar (73 AD); Onder: Napoleon I as Keiser (1812).]]

'n **Laureaat** is 'n titel of prys wat aan persone toegeken word vir 'n uitsonderlike bydrae gelewer tot 'n sekere gebied of dissipline.
Dit word ook gebruik vir wenners van die Nobelprys.
Dek

[duimnael|350px|Die dek van die *Chassiron*. Die dekbalke en [spant|langsspante van hierdie tenkskip is aan die buitekant geplaas, sodat die tenks aan die binnekant glad is en daardeur makliker skoongemaak kan word.]]
Die **dek** van 'n skip is die horisontale afskeiding tussen die verskillende kompartimente. Die belangrikste dek is die weerdek wat die romp aan die bokant bedek. Naas die dekkingsfunksie dra die dek ook by tot die skeepsterkte. By sommige skepe word die grootste deel van die weerdek deur groot openinge ingeneem. Die oorblywende deel in die sye, of boorde, word die gangboord genoem.

## Sien ook 
* Bakboord
* Boeg
* Kiel
* Stuurboord
Voorouer

duimnael|300px|Vier geslagte; eggo/probandus, moeder, grootmoeder (ouma) en oorgrootmoeder (oumagrootjie).
duimnael|300px|Drie generasies

'n **Voorouer** is 'n persoon waarvan iemand afstam. Om presies te wees, waarvan 'n persoon 34 geslagte terug van afstam. In die breër sin van die woord noem mense dikwels almal voor 3 generasies terug alreeds "voorouers". Dit kom ook voor dat mense na "voorouers" verwys as diegene wat wel 100, 1000 of meer geslagte terug geleef het. Dit sal dan meestal nie meer op 'n individu betrekking hê nie, maar eerder op ’n ras, volk, soort of 'n ander bloedverwante groep mense of diere. 

**Sleutel:**
* Geslag 66 tot en met 129 = Geslag 2 tot en met 65 met 'aarts' daarvoor.
* Geslag 130 tot en met 257 = Geslag 2 tot en met 129 met 'opper' daarvoor.
* Geslag 258 tot en met 513 = Geslag 2 tot en met 257 met 'hoog' daarvoor. Geslag 513 is volgens die skema hoogopperaartsvooredelstamoudbetoorgrootouer .
* Die voorvoegsel 'bet' in betoorgrootmoeder en betoorgrootvader beteken *beter*, *meer*. (Vergelyk *beter*) 

## Verwysings
Deelstate van Meksiko

**Meksiko** bestaan uit 31 **deelstate** (Spaans: *Estados*) en die federale distrik Meksikostad (*Distrito Federal*).
Jessie J

**Jessica Ellen Cornish** (gebore 27 Maart 1988 in Chadwell Heath, Londen), bekend as **Jessie J**, is 'n Engelse sangeres en liedjieskryfster. Sy het roem verwerf toe sy in laat 2010 haar trefferliedjie "Do It Like a Dude" met 'n gepaardgaande musiekvideo vrygestel het. Die liedjie het nommer 2 op die "UK Singles Chart" en nommer 11 op die "Irish Singles Chart" bereik.

## Diskografie 
### Albums 
* 2011 - "Who You Are"
* 2013 - "Alive"
* 2014 - "Sweet Talker"

## Verwysings
Adele

**Adele Laurie Blue Adkins** (* 5 Mei 1988 in Tottenham, Noord-Londen, Engeland), beter bekend as slegs **Adele**, is 'n Engelse sangeres en liedjieskryfster. Haar eerste twee albums, *19* en  *21*, het groot kommersiële sukses behaal en is ook deur kritici gunstig ontvang. Sy is met 'n aantal *Grammys* bekroon en het as liedjieskryfster ook 'n *Oscar* vir *Skyfall*, die titellied vir die gelyknamige James Bond-rolprent, ingepalm, terwyl haar plateverkope tientalle miljoene wêreldwyd beloop en van haar een van die suksesvolste popsterre van die 21ste eeu gemaak het.

In November 2015 het Adele met haar nuwe enkelsnit *Hello* en die langspeler *25* weer die topposisies van trefferlyste verower.

## ‎Ateljeealbums 
* 19 (2008)
* 21 (2011)
* 25 (2015)
* 30 (2021)
Pruise (volk)

[duimnael|regs|Oud-Pruisiese landskappe in die 13de eeu volgens die [Encyclopedia Lituanica]]

Die **Pruise** (afgelei van die Pruisiese **Prūsai**, dikwels ook **Ou Pruise** genoem) was 'n Baltiese volkstam wat sy naam aan die geografiese gebied Pruise gegee het. Die twaalf Pruisiese stamme het in die 13de eeu 'n gebied bewoon wat vanaf die Weichsel-rivier in die weste tot by die Persante- en Minija-riviere in die ooste gestrek het.

In die bronstydperk het die Pruisiese stamgebied oor 'n groter oppervlakte gestrek as die latere staat en provinsies Pruise. Argeologiese opgrawings toon dat die Oud-Pruisiese kerngebiede vanaf die laat jongsteentydperk tot in die middeleeue permanent bewoon was, behalwe vir die Weichsel-gebied waar Germaanse stamme hulle 'n tyd lank gevestig het. Sekere Pruisiese stamgebiede is in die 13de eeu - ná die veroweringsveldtogte van Boleslaw I - reeds deur 'n gemengde Balties-Slawiese bevolking bewoon.

Uiteindelik moes die Pruise voor die Duitse Orde swig en is vervolgens deur Duitse asook Poolse setlaars geassimileer. Hul taal, Oud-Pruisies, is vanaf die 17de eeu nie meer as omgangstaal gebruik nie en het volledig uitgesterf. Dit is op grondslag van gebrekkige historiese oorlewerings gedeeltelik gerekonstrueer.
Amapá

|-
| align=center colspan=2 | 200px|Map of Brazil highlighting the state
|-
|colspan="2" style="text-align:center;" | Sien ander Brasiliaanse state
|-
|-
| style="white-space: nowrap;" | **Land**
| style="white-space: nowrap;" | 
|-
| style="white-space: nowrap;" | **Hoofstad**
| style="white-space: nowrap;" | Macapá
|-
| style="white-space: nowrap;" | **Grootste stad**
| style="white-space: nowrap;" | Macapá
|-
| style="white-space: nowrap;" | **Oppervlakte**
| style="white-space: nowrap;" | 142&nbsp;814,585 km²
|-
| style="white-space: nowrap;" | **Bevolking** &nbsp; - Totaal &nbsp; - Digtheid
| style="white-space: nowrap;" |  668&nbsp;689 (2010)  4,7 inw./km²
|-
| style="white-space: nowrap;" | **Goewerneur**
| style="white-space: nowrap;" | Camilo Góes Capiberibe
|-
| style="white-space: nowrap;" | **Visegoewerneur**
| style="white-space: nowrap;" | Dora Nascimento de Souza
|-
| style="white-space: nowrap;" | **MOI** (2005)
| style="white-space: nowrap;" | 0,780 – 
|-
| style="white-space: nowrap;" | **Tydsone**
| style="white-space: nowrap;" | UTC-3
|}

**Amapá** (Portugese uitspraak: *[amaˈpa]*) is een van die 26 state van Brasilië. Amapá se hoofstad en grootste stad, Macapá, het 'n bevolking van 368&nbsp;397 in 2006 gehad.

## Demografie 
### Etniese groepe in 2007
Roraima

|-
| align=center colspan=2 | 200px|Ligging van Roraima in Brasilië
|-
|colspan="2" style="text-align:center;" | Sien ander Brasiliaanse deelstate
|-
|-
| style="white-space: nowrap;" | **Land**
| style="white-space: nowrap;" | 
|-
| style="white-space: nowrap;" | **Hoofstad**
| style="white-space: nowrap;" | Boa Vista
|-
| style="white-space: nowrap;" | **Grootste stad**
| style="white-space: nowrap;" | Boa Vista
|-
| style="white-space: nowrap;" | **Oppervlakte**
| style="white-space: nowrap;" | 224&nbsp;298,98 km² 
|-
| style="white-space: nowrap;" | **Bevolking** &nbsp; - Totaal &nbsp; - Digtheid 
| style="white-space: nowrap;" |  451&nbsp;227 (2010)  2 inw./km²
|- 
| style="white-space: nowrap;" | **Goewerneur**
| style="white-space: nowrap;" | José de Anchieta Júnior
|- 
| style="white-space: nowrap;" | **Visegoewerneur**
| style="white-space: nowrap;" | Chico Rodrigues
|-
| style="white-space: nowrap;" | **MOI** (2005)
| style="white-space: nowrap;" | 0,750 – 
|-
| style="white-space: nowrap;" | **Tydsone**
| style="white-space: nowrap;" | UTC-4 
|}

**Roraima** (Portugese uitspraak: *[ʁoˈɾajmɐ]*) is die ylbevolkste en mees noordelike van die 26 deelstate in Brasilië. Roraima se hoofstad en grootste stad, Boa Vista, het 'n bevolking van 266&nbsp;901 in 2010 gehad.

## Demografie 
### Etniese groepe in 2007
Encyclopedia Lituanica

duimnael|regs|Die ses boekdele van die Encyclopedia Lituanica
duimnael|Encyclopedia Lituanica oopgeslaan met 'n foto van die uitgewer, Juozas Kapočius aan die linkerkant

Die **Encyclopedia Lituanica** is 'n Engelstalige ensiklopedie in ses boekdele met meer as 3&nbsp;600 bladsye oor Litaue en Litause onderwerpe. Dit is tussen 1970 en 1978 deur Litause emigrante, wat hul tuisland ná die einde van die Tweede Wêreldoorlog verlaat het, in Boston, Massachusetts uitgegee. Hierdie ensiklopedie is tot vandag toe die omvattendste werk oor Litaue wat in Engels gepubliseer is.

Die redakteurs van Encylopedia Lituanica het al vroeër, tussen 1953 en 1966, *Lietuvių enciklopedija*, 'n algemene Litause ensiklopedie in 35 boekdele, saamgestel. Later is nog twee bykomende boekdele met bywerkings en aanvullings gepubliseer. Die 37ste en laaste boekdeel het in 1985 verskyn. Die versameling van inligting is deur die feit bemoeilik dat die meeste bronne en naslaanwerke destyds agter die ystergordyn in die Sowjetunie bewaar is en soedoende vir die redakteurs nie toeganklik was nie. 

Baie van die Encyclopedia Lituanica se inskrywings baseer op ouer artikels in die *Lietuvių enciklopedija*. Sowat twee vyfdes van dié ensiklopedie se inhoud behandel Litause onderwerpe. Die artikels is sodoende eers in Litaus saamgestel en later na Engels vertaal. Resensente het die hoë gehalte van die vertalings in 'n wetenskaplike tydskrif bevestig.

## Verwysings
Libiese Burgeroorlog

Die **Libiese Burgeroorlog van 2011** (Arabies: الحرب الأهليّة في ليبيّا عام 2011 / *al-ḥarb al-ahlīyah fī Lībiyā ‘ām 2011*) was 'n gewapende opstand in Libië. Dit begin met betogings van die Libiese bevolking teen die regering van Moeammar al-Ghaddafi, wat reeds vir 42 jaar aan bewind was. Die opstand het later in 'n volskaalse burgeroorlog tussen regeringsmagte en die rebelle ontaard.

Die protesoptogte begin op 15 Februarie 2011 en is geïnspireerd deur soortgelyke opstande regoor die Arabiese wêreld, onder andere die Egiptiese Rewolusie en die Jasmynrewolusie in Tunisië. Die betogers eis dat Ghaddafi se bewind beëindig word en dat demokratiese verkiesings uitgeroep word.

Teen einde Februarie kondig die VN-Veiligheidsraad 'n wapenverbod teen Libië aan. Op 17 Maart word 'n resolusie aangekondig wat 'n oorvliegverbod bo Libië afdwing. Die Ghaddafi-regime kondig kort daarna 'n skietstilstand af, maar gaan terselfdertyd voort met militêre optredes, onder andere by Benghazi.

In Augustus 2011 word die bordjies verhang met die rebelle wat veld begin wen en stadig maar seker na Tripoli, die land se hoofstad, begin opruk. Teen 28 Augustus neem hulle die beheer van die hoofstad oor.

Op 20 Oktober 2011 het die Nasionale Oorgangsraad vir Moeammar al-Ghaddafi met die oorname van Sirte gevange geneem, maar hy het later aan sy wonde beswyk.

## Verwysings
GLONASS

duimnael|regs|300px|'n GLONASS-satelliet.

**GLONASS** is 'n Russiese satelliet-navigasiestelsel, vergelykbaar met die Amerikaanse GPS en Europese Galileo. Die stelsel bestaan uit 24 satelliete waarvan 21 altyd operasioneel en 3 in reserwe is. GLONASS in Russies: ГЛОНАСС, is 'n afkorting vir ГЛОбальная НАвигационная Спутниковая Система; GLObal'naya NAvigatsionnaya Sputnikovaya Sistema; in Engels: "GLObal NAvigation Satellite System".

Die volledige naam is GLObalnaja NAvigatsionnaja Spoetnikovaja Sistema (ГЛОбальная НАвигационная Спутниковая Система; "Wêreldwye navigasie-satellietstelsel").

## Geskiedenis 
Die eerste drie satelliete is in Oktober 1982 gelanseer en in Desember 1983 is die eerste satelliet van die stelsel in werking gestel. Oorspronklik sou die hele stelsel in 1991 operasioneel gewees het, maar weens ekonomiese probleme is die laaste van die 24 satelliete eers in Desember 1995 in hul baan geplaas. Alle satelliete is met Proton-lanseerders vanaf die basis Tyuratam in Kazachstan gelanseer.

## Huidige status 
'n Samewerkingsooreenkoms is ter verdere uitbreiding met Indië aangegaan om die stelsel te onderhou en te verbeter.

## Eksterne skakels 
* GLONASS se webtuiste (Engels en Russies)
Vermensliking

duimnael|'n Vermenslikte vos.

**Vermensliking** (ook **personifikasie** of die minder gebruikte **antropomorfisme**) verwys na enige toekenning van menslike eienskappe (of karaktereienskappe wat aangeneem word slegs aan mense toegeskryf kan word) aan nie-menslike diere, nie-lewende dinge, verskynsels, voorwerpe of ontasbare voorstellings (soos geeste of godhede). Diere en plante asook natuurkragte soos wind, reën of die son kan as skepsels met menslike beredeneringsvermoë of spraak uitgebeeld word.

Personifikasie toon 'n sterk ooreenkoms met die vergelyking, maar veral met die metafoor. Personifikasie is eintlik maar 'n vorm van die metafoor, maar met die bykomende eienskap dat wat ook al gemetaforiseer word, eintlik vermenslik word.

## Voorbeelde 
Enkele voorbeelde van vermensliking:
* Die tyd stap aan.
* Tyd wag vir niemand nie.
* Die wind huil om die hoeke.
* Die lente trek haar bruidskleed aan.
* Liewe Heksie met Blommie Kabouter, Matewis (die kat) en Griet (haar perd).
* Die storie van *Rooikappie*, waar die wolf kan praat.
* Die *Drie Klein Varkies*, waar die wolf en varke soos mense optree en ook gesels.
* *Pinokio*, 'n houtpop wat lewendig word.
* Bennie Boekwurm in *Wielie-Walie* wat stories lees.

## Sien ook 
* Ontmensliking
Bradford

**Bradford** (Engels: [ˈbrædfəd]) is 'n stad in Noord-Engeland met 'n bevolking van met sowat 293&nbsp;000. Bradford het ook die tweede grootste persentasie Moslems in die Verenigde Koninkryk (16% volgens die 2001-sensus). Dit was een van die Engelse gasheerstede tydens die Vrouekrieketwêreldbeker 1973.

## Internasionale verhoudinge 
### Susterstede 
*  Skopje, Noord-Masedonië, sedert 1963
*  Roubaix, Frankryk, sedert 1969
*  Verviers, België, sedert 1970
*  Mönchengladbach, Duitsland, sedert 1971
*  Galway, Ierland, sedert 1987

### Vennootskappe 
*  Mirpur, Azad Kashmir, Pakistan, sedert 1998

## Eksterne skakels 
*  
*  Amptelike webwerf
*
Jean Auguste Dominique Ingres

**Jean Auguste Dominique Ingres** (29 Augustus 1780 - 14 Januarie 1867) is 'n Franse skilder, leidende verteenwoordiger van Neoklassisisme in die skilderkuns. Ingres was die laaste groot klassikus en was in teenstelling met die romantiese beweging, veral teen Eugene Delacroix. Onder sy beste werke sluit in 'n portret van sy vriend Marius Granet (1807).
Gasa

:*Hierdie artikel handel oor die Palestynse stad. Vir die Mosambiekse provinsie, sien Gaza.*

**Gasa** of **Gaza** (Arabies: غزة; Hebreeus: עזה) is die hoofstad van die Gasastrook en die grootste stad in die Staat Palestina. Die stad het in 2017 'n bevolking van ongeveer 590&nbsp;481 gehad. Israel is in beheer van die Gasastrook se lugweë en seeroetes.

## Geskiedenis 
Teen 250 n.C. begin Christendom wyd verspreid in Gasa raak. Ná die verdeling van die Romeinse Ryk in die 3de eeu n.C. bly Gasa onder beheer van die Oos-Romeinse Ryk wat later die Bisantynse Ryk word, en 'n Christelike bisdom word in Gasa gestig. Bekering van die inheemse heidene na Christendom versnel tussen 396 en 420 n.C. onder Porfirius van Gasa, wat heidense tempels sloop. In 402 verorden Theodosius II die sloping van al agt van die stad se heidense tempels. Vier jaar later gee keiserin Aelia Eudokia opdrag dat 'n kerk op die bouvalle van die Tempel van Marnas gebou word. Opgrawings dui daarop dat ook 'n sinagoge waarskynlik in die 6de eeu n.C. in Gasa bestaan het.

Gasa word in 634 deur 'n Islamitiese weermag beleër en drie jaar later verower, en die Bisantynse garnisoen in 'n massaslagting uitgewis. Van die kerke word na moskees omgeskakel, waaronder die Groot Moskee van Gasa. 'n Groot deel van die bevolking bekeer hulle spoedig na Islam en die amptelike taal verander na Arabies.